Diari Oficial de la Generalitat Valenciana


Sumari del DOGV 9258, del 18-01-2022 (2021/12036)

RESOLUCIÓ de 9 de desembre de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Carmen García Agut per part de la Generalitat. ABI 543/2019.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9258

Data del DOGV
:   18-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12475


Data del document
:   09-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de desembre de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Carmen García Agut per part de la Generalitat. ABI 543/2019. [2021/12268]  
Antecedents de fet  
La Conselleria d'Hisenda i Model Econòmic ha tingut coneixement mitjançant la diligència d'ordenació, de 10 de juny de 2019, del Jutjat de Primera Instància número 15 de València, procediment d'execució de títols judicials 1116/2017, de la defunció de María del Carmen García Agut.  
Posat en coneixement d'aquest jutjat que no constava en poder d'aquesta direcció general l'expedient de l'herència intestada, l'Advocacia General de la Generalitat trasllada el Decret 346/2020, de 14 de juliol, de 2020, la part dispositiva del qual estableix que, després d'haver-se lliurat les quantitats corresponents en concepte de principal i interessos a la part actora, consta el sobrant derivat de la subhasta de l'immoble que té com a titular la causant per l'import de 144.629,27 ?, per a lliurar-lo a la Generalitat Valenciana.  
Fetes les investigacions oportunes, es constata que la causant va morir el 26 de novembre de 2014, que va estar empadronada a l'Ajuntament de València i que no va atorgar testament.  
Atés que no consta, en principi, l'existència de persones amb dret a heretar, en data 23 de juny de 2021 la directora general del Sector Públic i Patrimoni va signar la resolució d'incoació de l'expedient de declaració administrativa d'hereus abintestats de la causant referenciada, que es va publicar en el DOGV de 2 d'agost de 2021 i es va exposar en el tauler d'edictes de l'Ajuntament de València del 25 de juny al 26 de juliol de 2021.  
Donat que no s'han localitzat més béns de l'herència, en data 8 de novembre de 2021 es remet a l'Advocacia General de la Generalitat la proposta de resolució d'acceptació de l'herència, a l'efecte d'emissió de l'informe preceptiu previst en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 30 de novembre de 2021 es rep l'informe favorable.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que fa la Llei 15/2015, de 2 de juliol, de jurisdicció voluntària, és procedent l'acabament de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de Carmen García Agut i adjudicar-li els béns i els drets de l'herència, després d'haver obtingut l'informe favorable de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels béns següents:  
El sobrant de la subhasta d'immobles de titularitat de la causant per l'import de 144.629,27 ?. Decret núm. 346/2020, de 14 de juliol, de 2020, del Jutjat de Primera Instància núm. 15 de València.  
No s'han localitzat més béns de l'herència.  
  
Tercer  
Publicar aquesta resolució en el Diari Oficial de la Generalitat Valenciana i en el lloc web d'aquesta conselleria.  
  
Quart  
Procedir a la presa de possessió dels béns i dels drets de la causant, així com a la seua administració i conservació.  
  
Cinqué  
Una vegada liquidada l'herència, aprovar, amb l'informe previ de la intervenció delegada, el compte general de liquidació de l'abintestat, en què s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 9 de desembre de 2021.- La directora general del Sector Públic i Patrimoni: Isabel Castelló García.